Source: https://e-justice.europa.eu/content_claiming_damages_from_the_offender-494-lv-mt.do?idTaxonomy=494&idCountry=lv&plang=mt&member=1&removebanner=true
Timestamp: 2019-09-23 03:02:56+00:00
Document Index: 1887817

Matched Legal Cases: ['qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ']

Talba għall-ħlas tad-danni mingħand min ikun wettaq ir-reat - Latvja
Int intitolat(a) tirċievi informazzjoni fuq id-dispożizzjonijiet dwar it-talba u r-riċevuta ta’ kumpens, inkluż il-kumpens mill-Istat, mingħand il-persuna li tmexxi l-proċedimenti (il-pulizija, l-uffiċċju tal-prosekutur, il-qorti), u tippreżenta rikors għal kumpens tad-danni fil-proċedimenti kriminali.
Int tista’ tapplika għall-kumpens tad-danni fi kwalunkwe stadju tal-proċedimenti kriminali sat-tnedija tal-eżaminazzjoni tal-każ fil-qorti tal-prim’istanza. Tista’ tippreżenta r-rikors tiegħek bil-miktub jew b’mod verbali. Rikors verbali jiġi reġistrat fil-minuti mill-persuna li tmexxi l-proċedimenti (il-pulizija, l-uffiċċju tal-prosekuzzjoni, il-qorti).
Int tista’ tapplika għall-kumpens tad-danni fi kwalunkwe stadju tal-proċedimenti kriminali sat-tnedija tal-eżaminazzjoni tal-każ fil-qorti tal-prim’istanza. Jekk il-persuna li għandha tinżamm responsabbli għar-reat ma tkunx ġiet identifikata, dan ma jillimitax id-dritt tiegħek li tippreżenta talba għall-kumpens.
Il-vittma hi intitolata tirtira t-talba ppreżentata għall-kumpens fi kwalunkwe stadju tal-proċedimenti kriminali sakemm il-qorti tirtira għad-deliberazzjoni dwar is-sentenza.
Int intitolat(a) tirċievi informazzjoni fuq id-dispożizzjonijiet dwar it-talba għall-kumpens mingħand il-persuna li tmexxi l-proċedimenti (il-pulizija, l-uffiċċju tal-prosekutur, il-qorti).
Tista’ tippreżenta r-rikors tiegħek bil-miktub jew b’mod verbali. Rikors verbali jiġi reġistrat fil-minuti mill-persuna li tmexxi l-proċedimenti (il-pulizija, l-uffiċċju tal-prosekuzzjoni, il-qorti).
Fir-rikors tiegħek, int trid tipprovdi evidenza b’appoġġ tal-ammont tal-kumpens għal kwalunkwe telf materjali asserit, iżda, għal dannu morali u għal tbatija fiżika, int trid tindika biss l-ammont tal-kumpens mitlub. Fit-talba tiegħek, int tista’ tispeċifika n-numru tal-kont tal-istituzzjoni ta’ pagament li fih għandu jiġi trasferit il-kumpens għad-danni.
Fir-rikors tiegħek, int trid tipprovdi evidenza b’appoġġ tal-ammont tal-kumpens għal kwalunkwe telf materjali asserit, iżda, għal dannu morali u għal tbatija fiżika, int trid tindika biss l-ammont tal-kumpens mitlub.
Il-qorti tiddetermina l-ammont tal-kumpens billi tivvaluta t-talba tiegħek u tqis l-ammont tat-telf materjali, is-serjetà u n-natura tar-reat, it-tbatija fiżika kkawżata, il-mutilazzjoni u d-diżabilità permanenti, il-livell u n-natura pubblika tad-dannu morali, u d-dannu psikoloġiku.
Id-danni diretti jiġu vvalutati fil-livelli tal-prezzijiet preżunti fil-prosekuzzjoni.
Int mhux se tintalab ħlas għall-preżentazzjoni ta’ talba fil-proċedimenti kriminali.
Jekk temmen li d-dannu ma ġiex ikkumpensat bis-sħiħ, int intitolat(a) titlob kumpens kif stipulat fil- Liġi dwar il-Proċedura Ċivili (Civilprocesa likums). Fid-determinazzjoni tal-ammont tal-kumpens, il-kumpens riċevut bħala riżultat tal-proċedimenti kriminali jrid jiġi kkunsidrat.
Malli tapplika għall-kumpens fi proċedura ċivili, il-vittma tkun eżentata mill-ħlas tat-tariffa tal-Istat.
Jekk il-protezzjoni tad-drittijiet u tal-interessi ta’ minorenni tkun imxekkla jew mhux żgurata b’xi mod ieħor, jew ir-rappreżentant jippreżenta talba motivata, il-persuna li tmexxi l-proċedimenti (il-pulizija, l-uffiċċju tal-prosekutur, il-qorti) tiddeċiedi dwar il-ħatra ta’ avukat biex jirrappreżenta lill-vittma minorenni. F’każijiet eċċezzjonali, fejn il-protezzjoni tad-drittijiet u tal-interessi tal-persuna fil-proċedimenti kriminali ma tkunx tista’ tiġi żgurata b’xi mod ieħor, il-persuna li tmexxi l-proċedimenti (il-pulizija, l-uffiċċju tal-prosekutur, il-qorti) tiddeċiedi dwar il-ħatra ta’ avukat biex jirrappreżenta lil adult fqir jew żvantaġġat. Il-persuna li tmexxi l-proċedimenti (il-pulizija, l-uffiċċju tal-prosekutur, il-qorti) taħtar avukat anki f’każijiet li fihom l-ebda wieħed mill-qraba ma jkun jista’ jirrappreżenta lill-vittma. F’dawn il-każijiet, l-Amministrazzjoni għall-Għajnuna Legali (Juridiskās palīdzības administrācija) tkopri l-ispejjeż tal-avukat biex jipprovdi assistenza legali mill-Istat fil-proċedimenti kriminali.
Jekk il-qorti taqta’ sentenza ta’ ħelsien, it-talba għad-danni li jirriżultaw mir-reat ma tiġix eżaminata. Jekk il-qorti ma teżaminax it-talba tiegħek, int tista’ tippreżenta talba rigward kumpens kif stipulat mil- Liġi dwar il-Proċedura Ċivili .
Jekk il-qorti ma teżaminax it-talba tiegħek, int tista’ tippreżenta talba rigward kumpens kif stipulat mil- Liġi dwar il-Proċedura Ċivili .
Jekk ningħata kumpens għad-danni mill-qorti, kif nista’ nkun żgur li s-sentenza tiġi eżegwita kontra t-trasgressur u x’għajnuna nista’ nikseb biex niżgura dan?
Sentenzi dwar l-irkupru tal-kumpens għad-danni lill-vittma jiġu eżegwiti minn marixxalli tal-qorti reġistrati l-qorti li jniedu l-eżekuzzjoni fuq il-bażi ta’ rikors bil-miktub mingħand il-kollettur fuq il-bażi ta’ ordni ta’ eżekuzzjoni.
Biex teżegwixxi deċiżjoni tal-qorti li f’parti minnha tikkonċerna l-irkupru ta’ kumpens għad-danni lill-vittma, il-qorti toħroġ ordni ta’ eżekuzzjoni lill-vittma fuq talba tagħha.
Il-kolletturi tat-talbiet dovuti għal dannu personali li jirriżulta f’diżabilità jew f’dannu ieħor għas-saħħa jew fil-mewt ta’ persuna jiġu eżentati mit-tariffi ta’ eżekuzzjoni pagabbli lill-marixxalli tal-qorti reġistrati l-qorti.
Il-marixxall tal-qorti reġistrat il-qorti fuq inizjattiva tiegħu jwettaq l-azzjonijiet neċessarji u juża l-mezzi u l-metodi previsti biex jiġu eżegwiti d-deċiżjonijiet tal-qorti b’mod veloċi u effiċjenti. Il-marixxall tal-qorti reġistrat il-qorti jispjega d-drittijiet u l-obbligi għall-eżerċizzju bona fide tad-drittijiet proċedurali tal-partijiet.